
< 

α 

υ 

ζ 

>- 

□ 

< 

ζ 

μ 

ζ 


Ν 
Ζ 

υ 

ζ 

> 

π 

* 

□ 


Ώ 

Ζ 

I 


Γι αυιεδ που 
ΔεχωρουΝ 
Σΐι$ ΦυΛαΚεδ 

του καοε Μέρα 


§ 

π 

■0 










Η υπόθεση της Κωνσταντίνα Κουνεβα και εκείνη της Κατερίνας Γκουλιώνη είναι δυο 
μόνο αιχμηρές ιστορίες από ένα ανεξάντλητο κατάλογο περιπτώσεων, στις οποίες 
ένα σύνολο εξουσιαστικών μηχανισμών βρίσκεται σε συνεργατική σχέση, χωρίς 
ωστόσο να χάνουν την ανεξαρτησία τους. Θα προσπαθήσουμε να αναδείξουμε, με 
αφορμή τις δυο υποθέσεις, το ζήτημα της πατριαρχίας και του σεξισμού, ως καθο¬ 
ριστικό παράγοντα των κοινωνικών σχέσεων και ως κομμάτι του εξουσιαστικού 
πλέγματος. Χωρίς διάθεση να ομογενοποιήσουμε τις ιστορίες των δυο γυναικών, 
χωρίς την ανάγκη να τις ιεροποιήσουμε ή να τις θυματοποιήσουμε. Χωρίς πρόθεση 
να τις απομονώσουμε από όλες εκείνες τις περισσότερο ή λιγότερο αιχμηρές ιστο¬ 
ρίες, τις αόρατες, για τις οποίες δεν αρθρώνεται λόγος, που μένουν προσωπικές και 
αθέατες. 

Τα γεγονότα που σφράγισαν τη ζωή των δυο γυναικών έτυχαν παρόλα αυτά μιας 
«ευνοϊκής» συγκυρίας: το εξεγερτικό πνεύμα του Δεκέμβρη άφησε πίσω του, τουλά¬ 
χιστον σε κάποια κοινωνικά κομμάτια, μια ανυποχώρητη βούληση να μην αφεθεί 
τίποτα αναπάντητο, να συλλογικοποιηθουν τα προσωπικά «δράματα» και να δοθούν 
απαντήσεις εχθρικές από την πλευρά των καταπιεσμένων. Η επίθεση στην Κουνεβα 
και η δολοφονία της Γκουλιώνη συνάντησαν αυτή ακριβώς τη βούληση που έκανε 
δυνατή τη δημοσιοποίησή τους και προκάλεσε τόσο την παραγωγή λόγου όσο και 
πολύμορφες δράσεις. Αυτό ωστόσο που δεν αναδείχτηκε επαρκώς είναι ο λόγος σε 
σχέση με το πόσο καθοριστικές υπήρξαν οι οριοθετήσεις του φύλου τους στην εκτύ- 
λιξη της ιστορίας καθεμιάς τους. Το πόσο καθοριστική είναι γενικά η κοινωνική 
πρόσληψη του φύλου αλλά και πιο πέρα πώς το φύλο αποτελεί βασικό δομικό 
συστατικό της πολιτικής διαχείρισης του σώματος. 

Οι υποθέσεις της Κωνσταντίνα Κούνεβα και της Κατερίνας Γκουλιώνη είναι διαφο¬ 
ρετικές, με πολύ ιδιαίτερα χαρακτηριστικά η καθεμία. Αυτό που θα επιχειρήσουμε 
εδώ, είναι να δούμε τις περιπτώσεις αναδεικνύόντας τις κοινές τους συνιστώσες 
όσον αφορά στα έμφυλα χαρακτηριστικά, τόσο ως προς την αντιμετώπιση των δύο 
γυναικών όσο και ως προς την τιμωρία που τους επιβλήθηκε. Διερευνώντας μέσα 
από αυτές τις σύγχρονες εκφάνσεις της πατριαρχίας. Η επιλογή αυτής της αιχμής 

(εδώ του έμφυλου) και όχι των άλλων (π.χ. στην περίπτωση της Κουνεβα της ταξικής 
της θέσης) δε σημαίνει ότι δεν αναγνωρίζουμε και τις άλλες συνθήκες ως καθοριστι¬ 
κές, πέρα από τη συνθήκη «γυναίκα», που χαρακτηρίζουν τις δυο υποθέσεις. Δεν είναι 
στις προθέσεις μας να παραγκωνίσουμε καμιά πτυχή της ζωής των δυο γυναικών, 
αφού οι εξουσιαστικοί μηχανισμοί και λόγοι συμπλέκονται και πολλές φορές επικα¬ 
λύπτονται -η συμπλεξη αυτή εξάλλου ήταν που τις έθεσε στο επίκεντρο της τιμωρίας. 
Η επιλογή να φιλτράρουμε τα γεγονότα μέσα από τις έμφυλες εκφορές τους έχει να 
κάνει περισσότερο με μια ανάγκη ανάλυσης των γεγονότων και από αυτή τη σκοπιά, 
σε μια προσπάθεια να δώσουμε το «χώρο» που αντιστοιχεί στους έμφυλους μηχανι¬ 
σμούς πειθάρχησης, για τους οποίους διαρκώς υπάρχει ένα έλλειμμα λόγου και πρά¬ 
ξης. 



Η ιστορία της Κωνσταντίνα Κουνεβα είναι λίγο πολύ γνωστή. Ασχολήθηκαν ευρύτατα, 
με σκοπό να καρπωθούν υπεραξία ευαισθησίας από την δολοφονική της επίθεση, 
πίθάία, πολιτικοί και καλλιτέχνες -φυσικά αφού το ζήτημα είχε αναδειχτεί από τις 
αλληλέγγυες-ους. Μετανάστρια από τη Βουλγαρία, μητέρα ενός παιδιού, εργαζόμε¬ 
νη στην ΟΙΚΟΜΕΤ (εταιρία υπενοικίασης εργαζομένων στον τομέα της καθαριότη¬ 
τας), συνδικαλίστρια-γραμματέας της παναττικής ένωσης καθαριστριών και οικιακού 
προσωπικού (ΓΊΕΚΟΠ). Παρά τη δυσχερή της θέση ως μετανάστρια, αγωνίστηκε στον 
εργασιακό της χώρο για καλυτέρους όρους εργασίας γι' αυτήν και τις συναδέλφισ- 
σες/ους της, επιτιθέμενη σε όλα εκείνα τα «δεσμά» που κρατουν τους μετανάστες/ριες 
«σιωπηλούς» απέναντι στην ασυδοσία των ντόπιων αφεντικών. Αξίζει να σημειωθεί ότι 
η εργασιακή της θέση -εργαζόταν στον τομέα της καθαριότητας- δεν είναι τυχαία. 
Στον πάτο της ιεραρχίας, σε οικονομικά δύσκολη θέση όντας μετανάστρια δε θα μπο¬ 
ρούσε να έχει καλύτερη εργασιακή τύχη. Το επάγγελμά της έχει και άμεση σχέση με 
το ζήτημα που το κείμενο θέλει να πραγματευτεί. Οι τομείς της καθαριότητας αποτε¬ 
λούν κατεξοχήν «γυναικεία» επαγγέλματα και αντανακλούν αφενός τη χειριστή θέση 
της γυναίκας στην κοινωνική ιεραρχία και αφετέρου είναι απόλυτα εναρμονισμένα 
με όλα τα στερεότυπα που αποδίδονται στη «γυναικεία φύση», της γυναίκας που μένει 
στο σπίτι, που φροντίζει τους άλλους και τα εν οίκω, της γυναίκας-καθαρής [εξάλλου, 
είναι κάτι που ξέρει να κάνει καλά, αφού μια γυναίκα υποχρεουται να μαθαίνει από 
νεαρή ηλικία να φροντίζει εντατικά την υγιεινή του σώματός της, που είναι περισσό¬ 
τερο «ακάθαρτο» από το αντρικό - κάπως έτσι προκύπτουν και οι αντρικές αφηγήσεις 
περί φυσικής γυναικείας καθαριότητας και έμφυτης κλίσης της στο «καθαρό»]. 

Η Κατερίνα Γκουλιώνη βρέθηκε νεκρή μέσα στο καράβι που τη μετέφερε, κατά τη 


διάρκεια πειθαρχικής της μεταγωγής, από τις φυλακές της Θήβας σε φυλακή της 
Κρήτης. Ήταν από εκείνες που συμμετείχαν δυναμικά στις εξεγέρσεις των φυλακών 
του προηγουμένου Νοέμβρη. Μία από εκείνες-ους που εγκλείονται για να σωφρο¬ 
νιστούν, να μάθουν να ευθυγραμμίζονται με τις κυρίαρχες επιταγές και να ακολου¬ 
θούν τον υποδεδειγμένο από αυτές βηματισμό. Τοποθετημένες-οι σε φυλακές, για 
να εγγράφουν εκ νέου στο σώμα τους όσα δεν εμπεδώθηκαν όσο βρίσκονταν έξω 
από αυτές. Σιδηροδέσμια σώματα που εκτός της ποινής που τους αποδόθηκε στο 
δικαστήριο, έχουν να αντιμετωπίσουν και ένα άλλο δευτερογενές επίπεδο της ποι¬ 
νικής διαδικασίας: την ανακατασκευή του σώματός τους σε πειθήνιο σώμα. Και οι 
έμφυλες πρακτικές πειθάρχησης μέσα στις φυλακές υπάρχουν -πέρα από το να 
βασανίζουν- για να θυμίζουν διαρκώς στις κρατούμενες ποια είναι τα όρια του 
φύλου τους, για να τα χαράζουν ξανά και ξανά. 

Η Κατερίνα μαζί με άλλες κρατούμενες μαχόταν εδώ και χρόνια για την κατάργη¬ 
ση των δακτυλικών κολπικών ελέγχων, τους οποίους υφίστανται οι έγκλειστες για 
παραβάσεις του νόμου περί ναρκωτικών, κατά την επιστροφή τους από άδειες, πριν 
και μετά τις μεταγωγές τους. Έχει ίσως σημασία να ειπωθεί ότι η «έρευνα» δεν διε¬ 
ξάγεται από ιατρικό προσωπικό, αλλά από δεσμοφύλακες, πολλές φορές παρου¬ 
σία και αντρών δεσμοφυλάκων. Η ακινητοποίηση των ανπστεκόμενων γυναικών 
και ο βίαιος έλεγχος επιτείνει τα χαρακτηριστικά βασανισμού και η όλη διαδικασία 
αναδύει τη βαριά αποφορά της σκληρής παραδειγματικής επιβολής και το σπάσι¬ 
μο του τσαμπουκά των τοξικομανών γυναικών, που η κυρίαρχη αντίληψη τις θέλει 
σκληρότερες από όλες τις κρατούμενες. Η Κατερίνα με έγγραφη καταγγελία στο 
συνήγορο του πολίτη, στην οποία κατονόμαζε τους βασανιστές της, ζητούσε επίμο¬ 
να την κατάργηση του βασανιστηρίου. Προφανώς κάποιες-οι δε δέχονταν να βρουν 
τον μπελά τους από μια τέτοια γυναίκα -τοξικομανή, παραβατική, φυλακισμένη, 
φορτωμένη με όλη τη σαβούρα των στιγμάτων- κι έτσι ο «τυχαίος θάνατός» της προ- 
κάλεσε ρίγη ανακούφισης. 



Παρά τις διακηρύξεις περί ισότητας των δύο φύλων, τις θεσμικές κατοχυρώσεις και 
την κοινή παραδοχή ότι στα λεγάμενα δυτικά κράτη η πατριαρχία και ο σεξισμός 
-τουλάχιστον στις ακραίες τους μορφές- τείνουν να εκλείψουν, η πραγματικότητα 
καταδεικνύει ακριβώς το αντίθετο. Έτσι κι αλλιώς το ζήτημα δεν είναι ποσοτικό, 
ούτε θέμα στατιστικών και πτωτικών ή ανοδικών γραφικών παραστάσεων. Η όλη 
προσπάθεια των μηχανισμών διαχείρισης της κοινής γνώμης περί εξάλειψης του 
«φαινομένου», έχει να κάνει με το επιμελές χτίσιμο μιας εξιδανικευμένης εικόνας 
των δημοκρατικών καθεστώτων, στη βάση της ισοτιμίας των υπηκόων και της 
άμβλυνσης των ανισοτήτων. Στα πλαίσια αυτά, οι δημοσιοποιημένες περιπτώσεις 

σεξιστικής βίας βαφτίζονται ακρότητες και μεμονωμένα περιστατικά και σιχπρίζο- 
νται, για να μπορούν ανενόχλητα να συνεχίσουν να συμβαίνουν, υποστηριζόμενα 
φυσικά και από μια διάχυτη σεξιστική κουλτούρα, που κάνει υποδόρια τη δουλειά 
της. 

Αξίζει ίσως να προσεγγίσουμε αυτή την 'εκλιπούσα' πατριαρχία, σκιαγραφώντας με 
μερικές υπογραμμίσεις μέρος των συνθηκών που παρήγαγαν τις σεξιστικές «ακρό¬ 
τητες» που αναγνωρίζουμε στις υποθέσεις της Κούνεβα και της Γκουλιώνη: 

Υπάρχει μια διαρκώς ανανεούμενη δεξαμενή γυναικείων αναπαραστάσεων προς 
επιτέλεση και ανατροφοδότηση των έμφυλων σχέσεων και ανισοτήτων. Η πατριαρ¬ 
χική κυριαρχία, ενσωματώνοντας όλα εκείνα τα προτάγματα περί γυναικείας χειρα¬ 
φέτησης και ανάγκης αυτοκαθορισμού, αντιτείνει ένα κακέκτυπο ελευθερίας: το 
πρότυπο που υποδεικνύεται είναι αυτό της οικονομικά ανεξάρτητης γυναίκας, της 
εργαζόμενης γυναίκας, της μητέρας και συζύγου. Ο επικυρίαρχος προσδιορισμός 
είναι πάντα αυτός της γυναίκας, ενώ η διεκδίκησή του προϋποθέτει προσπάθεια 
αδιάλειπτη, αδιαμαρτύρητη και ακόρεστη. Μια ολόκληρη βιομηχανία έχει στηθεί 
γι' αυτό το σκοπό: ρούχα, εσώρουχα, παπούτσια, αξεσουάρ, καλλυντικά και αρώ¬ 
ματα κι από την άλλη κρέμες περιποίησης και κοσμητική χειρουργική για τη δια¬ 
τήρηση της νεότητας, γυμναστήρια, κέντρα αποτρίχωσης, δρα, διαιτητικά κέντρα, 
συνιστούν το φαύλο κύκλο της κατάκτησης του τίτλου της όμορφης και καλοδιατη¬ 
ρημένης γυναίκας. Απευθύνεται δε σε καθεμία, ανεξαρτήτου τσέπης. Η όλη προ¬ 
σπάθεια έχει κυριολεκτικά έναν άπιαστο στόχο: το κυνήγι τής, κατά τα κυρίαρχα 
πρότυπα, ομορφιάς και την αποφυγή του περάσματος του χρόνου. Κατά συνέπεια, 
ένα διαρκές συναίσθημα ανικανοποίητου συνοδεύει το «ταξίδι ομορφιάς» προς τη 
"γυναικεία πλήρωση" και ένα άγρυπνο εσωτερικό μάτι -που προηγείται των εξωτε¬ 
ρικών παρατηρητών- παρατηρεί αδιάλειπτα κατά πόσο προσεγγίζεται ο άπιαστος 
στόχος. Φυσικά όλο αυτό δεν αξίζει τίποτα αν δε συνδυάζεται με το διακηρυσσόμε¬ 
νο ως από τη φύση υπέρτατο σκοπό της γυναίκας, τη μητρότητα και την εφ'όρου 
ζωής αφοσίωση και αδιαμαρτύρητη φροντίδα των παιδιών. Και άλλα φυσικοποιη- 
μένα στερεότυπα συμπληρώνουν τον ασφυκτικό κλοιό της κατηγοριοποίησης: αυτά 
περί τρυφερής, ερωτικής, συγκαταβατικής, μη βίαιης, σωματικά και ψυχικά αδύνα¬ 
μης γυναικείας φύσης. [Το φύλο, έτσι κι αλλιώς, δεν υπάρχει πέρα από τους θεμε¬ 
λιώδεις κανόνες και τις αντίστοιχες απαγορεύσεις του]. Τα παραπάνω, πτυχές μόνο 
ενός πολυδιάστατα έμφυλου λόγου, συνιστούν επιτελεστικές αναπαραστάσεις του 
γυναικείου φύλου σε ένα κατάφωρα έμφυλο καθεστώς, που τελικά έχει ως αποτέ¬ 
λεσμα την κοινωνική πρόσληψη του γυναικείου σώματος ως υπό διαμόρφωση 
σώμα, ημιτελές σώμα και γι' αυτό υποτελές. 

Υπάρχει μια σαφής διάκριση ανάμεσα στις ντόπιες γυναίκες και τις μετανάστριες. 
Οι τελευταίες, πέραν του φύλου τους, ανήκουν και σε άλλη φυλή ή έθνος, οπότε 
γίνεται αντιληπτό ότι στη γυναίκα μετανάστρια έχουμε συμπύκνωση διαχωρισμών, 
όλοι με αρνητικό πρόσημο: γυναίκα, φτωχή και ξένη. Οι μετανάστριες γίνονται 
πραγματικά ο κουβάς των πιο αιχμηρών μορφών καταπίεσης. Αναλαμβάνουν τις 
πιο απεχθείς δουλειές: γίνονται καθαρίστριες, οικιακοί βοηθοί, συνοδοί-εσώκλει- 
στες νοσοκόμες ηλικιωμένων -αναπαράγοντας και προωθώντας όλα εκείνα τα στε¬ 
ρεότυπα περί γυναικείας έφεσης στη φροντίδα των άλλων, την ευαισθησία και την 
καθαρότητα. Ταυτόχρονα εξυπηρετούν και σε ένα άλλο επίπεδο, πρωτεύουσας 


σημασίας για τα δυτικά κράτη ισοτιμίας. Γίνονται το πεδίο που ένας ολόκληρος 
αντρικός πληθυσμός από ντόπιους και μετανάστες ξεμπαζώνει ανενόχλητα και απε- 
νοχοποιημένα. Οι γυναίκες μετανάστριες είναι εκ προοιμίου «εύκολες» και «πονη¬ 
ρές», αφού θα έκαναν τα πάντα για να βολευτούν στον «ελληνικό παράδεισο», σε 
αντίθεση με «τις δικές μας» που δεν είναι τέτοιες -ασφαλώς μόνο όταν συγκρίνονται 
με μετανάστριες. Στην περίπτωση της καταναγκαστικής πορνείας, έχουμε την από¬ 
λυτη πραγμοποίηση του γυναικείου σώματος και παρά τις καταγγελτικές κορώνες 
από θεσμικούς και μη φορείς, ένα ολόκληρο κύκλωμα βιαστών-πελατών, νταβατζή- 
δων και βιασμένων-κακοποιημένων γυναικών συνυπάρχει δεκαετίες τώρα μαζί με 
τις διακηρύξεις περί ισότητας και σεβασμού στη γυναίκα, μη αφήνοντας ψευδαι¬ 
σθήσεις για το τι πραγματικά συμβαίνει. 

Σε ένα αυστηρά οριοθετημένο κανονιστικό πλαίσιο, κατάμεστο από κατασκευ¬ 
ές και φυσικοποιημένες αλήθειες για το γυναικείο σώμα, η φιγούρα της παραβατι- 
κής, έγκλειστης γυναίκας αναμενόμενα επισύρει την εσχάτη των ποινών. Το σώμα 
της -όπως και των υπόλοιπων κρατουμένων- δεν της ανήκει, είναι ένα σώμα στο 
οποίο οι πειραματισμοί των πολυεπίπεδων πειθαρχικών ποινών θα αναμετρηθούν 
σε φαντασία και σκληρότητα για να το δαμάσουν. Οι έγκλειστες είναι γυναίκες που 
ξεπέρασαν τα όρια, που διάτρησαν το άβατο του κατεξοχήν αντρικού «προνομίου» 
για παραβατικότητα. Είναι τα ζωντανά παραδείγματα δημιουργίας θολής ζώνης 
μεταξύ των έμφυλων διχοτομήσεων και γι' αυτό πρέπει οπωσδήποτε να υποβληθούν 
επιπλέον σε ρυθμιστική επανεγγραφή των έμφυλων χαρακτηριστικών. Οι δακτυλι¬ 
κοί κολπικοί έλεγχοι των τοξικομανών γυναικών, δεν είναι παρά αναμνηστικές 
δόσεις-πράξεις βίας σε ένα σώμα που οφείλει να γίνει έμφυλο. 

[Η παραπάνω καταγραφή αποτελεί στάχυολόγηση μερικών μόνο αιχμών της έμφυ- 
λης κυριαρχίας. Για τις γυναικείες αναπαραστάσεις στη βιομηχανία της πορνογρα¬ 
φίας, τα ζητήματα της έμφυλης σεξουαλικότητας, την επιτέλεση του φύλου μέσα 
από τις γλωσσικές μεταφορές και πολλά ακόμα άλλα που συνθέτουν τη βιοπολιτι- 
κή του γυναικείου σώματος, δε γίνεται σκόπιμα λόγος. Το παρόν κείμενο θέλει να 
εκκινήσει μια κουβέντα γι' αυτά τα ζητήματα με τη γνώση ότι δε θα μπορούσε να 
μιλήσει για όλα και την επιδίωξη να ανοίξουν όλα... ] 



Στο σημείο αυτό, είναι σκόπιμο να διερευνήσουμε μερικές αιχμές που αναδύονται 
από τις δύο υποθέσεις και αποτελούν παράλληλα και συνδετικούς τους κρίκους. 

Τόσο η Κωνσταντίνα Κούνεβα όσο και η Κατερίνα Γκουλιώνη ξεπέρασαν τα όρια 
των -όπως τίθενται από την πατριαρχική κυριαρχία- έμφυλων ρόλων τους, σπάζο- 

νιας το σχήμα «ιδιωτική γυναίκα-δημόσιος άντρας» και εισβάλλοντας στην κατεξο- 
χήν ανδροκρατούμενη δημόσια σφαίρα, με όρους που έθεσαν οι ίδιες. Οι κυρίαρ¬ 
χες γυναικείες αναπαραστάσεις αποκλείουν τη γυναίκα από την άρθρωση δημόσι¬ 
ου λόγου, περιορίζοντας τα ενδιαφέροντά της στα πλαίσια της ιδιωτικής σφαίρας, 
ενός πολύ κλειστού κύκλου, αυτού της οικογένειας, του φιλικού, του εργασιακού της 
περιβάλλοντος. Θεσμισμένα, οι γυναίκες έχουν πρόσβαση στη δημόσια σφαίρα τις 
τελευταίες πέντε δεκαετίες (το 1951 κατοχυρώθηκε στην Ελλάδα το δικαίωμα της 
γυναικείας ψήφου). Οι όροι όμως τις πρόσβασης είναι κατά κανόνα εναρμονισμέ¬ 
νοι με τα χαρακτηριστικά που αποδίδουν οι πατριαρχικές δομές στη γυναίκα. Η 
γυναίκα της δημόσιας σφαίρας αναμετράται ουσιαστικά με έναν πήχη που έχουν 
«ανεβάσει» άντρες και με βάση αυτόν θα κριθεί τελικά πόσο υπολείπεται ή πόσο 
ξεπέρασε τις αντίστοιχες αντρικές επιδόσεις. 

Ο καταγγελπκός λόγος που άρθρωσαν οι δύο γυναίκες απείλησε με όρους πρωτό¬ 
γνωρους το αντρικό προνόμιο της ενασχόλησης με τα «κοινά». Η συνδικαλίστρια 
Κούνεβα κατήγγειλε ανυποχώρητα τη ντόπια εργοδοτική αυθαιρεσία, όντας η ίδια 
μετανάστρια -αδιανόητο για την κυρίαρχη αντίληψη να αρθρώνει μετανάστης 
καταγγελτικό πολιτικό λόγο, πόσο μάλλον μια μετανάστρια. Στην περίπτωση δε της 
Γκουλιώνη, αυτός ο λόγος ήταν πολλαπλά απειλητικός. Ήταν ο λόγος μιας παραβα- 
τικής, έγκλειστης, ενάντια στα έμφυλα πειθαρχικά μέσα των φυλακών, ενάντια στις 
συνθήκες απαξίωσης και ταπείνωσης των έγκλειστων, ουσιαστικά ενάντια στο ίδιο 
το καθεστώς της φυλακής. Πώς θα μπορούσε να αφεθεί να καταγγέλει «τα χρηστά 
ήθη» μια γυναίκα της τελευταίας υποστάθμης, μια τοξικομανής φυλακισμένη... Αυτό 
που ενόχλησε περισσότερο ήταν η διάρρηξη της δημόσιας σφαίρας από γυναίκες 
με πολλαπλά αρνητικά σημασιοδοτημένες ταυτότητες: μια φτωχή Βουλγάρα μητέρα 
ενός παιδιού, διαζευγμένη (χωρίς άντρα-προστάτη) και μια τοξικομανής φυλακι¬ 
σμένη για παραβάσεις του νόμου περί ναρκωτικών. 


Και στις δύο περιπτώσεις, η τιμωρία των δύο γυναικών για την αγωνιστική τους 
δράση, γίνεται παρα-θεσμικά, σε ένα πεδίο εκτός των εξιδανικευμένων δημοκρατι¬ 
κών θεσμών, στα σκοτεινά, εκεί που η δημοκρατία διεκπεραιώνει ανέξοδα την τιμω¬ 
ρία όσων αποκλίνουν από τα κανονιστικά της πλαίσια, συμπεριλαμβανομένων και 
των έμφυλων. Στην περίπτωση της Κούνεβα, η δολοφονική επίθεση έγινε από έμμι¬ 
σθους δολοφόνους του αφεντικού της, όπως η ίδια καταγγέλλει, ενώ ο θάνατος της 
Γκουλιώνη συμβαίνει «υπό αδιευκρίνιστα αίτια», όπως ανακοινώνεται αρχικά, κατά 
την πειθαρχική της μεταγωγή σε φυλακή της Κρήτης. Το βιτριόλι με το οποίο προ¬ 
σπάθησαν να εξοντώσουν την Κούνεβα, χρησιμοποιήθηκε για να δημιουργήσει 
συνειρμούς εγκλήματος πάθους, για να αποδοθούν εύκολα και αναίμακτα οι ευθύ¬ 
νες στο ίδιο το «θύμα». Το ίδιο και στην υπόθεση της Γκουλιώνη: η ιατροδικαστική 
έρευνα απέδωσε το συμβάν σε μεγάλη δόση ναρκωτικών ουσιών, οπότε κι εδώ ο 
θάνατός της εύκολα συνδέεται με την αυτοκαταστροφική συνήθεια της ίδιας. [Αξίζει 
να σημειωθεί ότι η τιμωρία που επιβλήθηκε στην Γκουλιώνη, δεν είχε τον άμεσο, 
απτό χαρακτήρα όπως στην περίπτωση της επίθεσης με βιτριόλι στην Κούνεβα. Η 
τιμωρία εδώ έγκειται στο γεγονός ότι -ακόμα και στην περίπτωση που δεχτούμε το 
θάνατο από υπερβολική δόση ναρκωτικών- η ίδια η Γκουλιώνη και το σώμα της 
αποκτούν για τους δεσμοφύλακές της μη-νόημα, η ζωή της γίνεται άνευ σημασίας 
και αφήνεται -με πολλές επιφυλάξεις αυτό- να πεθάνει με τον εύκολο και απενο- 


χοποιημένο για τους βασανιστές της τρόπο, από λήψη ναρκωτικών]. Η επιστροφή 
της ευθύνης άμεσα ή έμμεσα στα ίδια τα «θύματα» γίνεται έτσι Λόγος υπόρρητα 
καταγγελτικός για τις ίδιες, τη ζωή τους και τη δράση τους, μια επιπλέον εκδικητι¬ 
κή πράξη από την πλευρά της κυριαρχίας. Για να πάρουν και πάλι ως προσωπικό¬ 
τητες τις «μικρές» τους διαστάσεις, να τους αφαιρεθούν τα όποια ριζοσπαστικά 
χαρακτηριστικά, να τους αποδοθούν εκ νέου τα χαρακτηριστικά της ασημαντότητας 
και να αποκατασταθούν και πάλι οι παλιές ισορροπίες. Τόσο λοιπόν οι ίδιες οι τιμω¬ 
ρίες αλλά και ο λόγος που εκφράστηκε μετέπειτα εμπεριέχουν στοιχεία επανάκτη- 
σης και επαναχάραξης των ορίων που παραβίασαν οι δύο αγωνιζόμενες γυναίκες. 

Η τιμωρία τους είχε σαφώς χαρακτήρα παραδειγματισμού για όσες τολμήσουν να 
ξεπεράσουν τα δεδομένα όρια. Το οξύ που έριξαν στην Κούνεβα έχει επιπλέον 
σημασιοδοτήσεις. Οι έμφυλες ανισότητες, έχοντας εμπεδωθεί ως φυσικές, δημιουρ¬ 
γούν -όπως στην περίπτωση της Κούνεβα- και αυτοματοποιημένους τρόπους έμφυ- 
λης τιμωρίας. Σε έναν κόσμο που αντιλαμβάνεται την αισθητική μέσα από διπολικά 
σχήματα του τύπου όμορφος-άσχημος, αδύνατος-χοντρός, ψηλός-κοντός, νέος- 
γέρος, υγιής-ασθενής, αυτά γίνονται καθοριστικός παράγοντας των κοινωνικών 
σχέσεων. Η ομορφιά -όπως προτείνεται κατά τα κυρίαρχα- σε συνδυασμό με τις 
έμφυλες αναπαραστάσεις για το γυναικείο σώμα, γίνεται για τις γυναίκες σχέση 
υποκειμενοποίησης και υποστασιοποίησης. Σε αυτή τη συνθήκη, το πρόσωπο της 
γυναίκας, ως το πιο προσιτό προς θέαση, συγκεντρώνει πάνω του όλους τους προ¬ 
βολείς. Γυναίκα με άσχημο πρόσωπο -σύμφωνα με τα κυρίαρχα- δεν είναι γυναί¬ 
κα και αυτό ακριβώς ήθελαν να υπογραμμίσουν οι δολοφόνοι της Κούνεβα. Να την 
από-υποστασιοποιήσουν, να την απογυμνώσουν από τα αναγκαία για την ύπαρξη 
της χαρακτηριστικά, να καταστρέφουν τη δημόσια εικόνα που με κόπο είχε κατα¬ 
κτήσει. 

Η πλούσια σε σημαινόμενα επίθεση με βιτριόλι στην Κωνσταντίνα Κούνεβα χαρα¬ 
κτηρίστηκε ως ακραίο περιστατικό από την κρατική, θεσμική και μηνπακή προπα¬ 
γάνδα. Το ίδιο και το βασανιστήριο των κολπικών ελέγχων για την κατάργηση του 
οποίου αγωνίστηκε η Κατερίνα Γκουλιώνη. Η τόσο εύγλωττη απουσία λόγου σχετι¬ 
κά με τη σεξιστική βία που εμπεριέχεται στις υποθέσεις αυτές, έχει άμεση σχέση με 
το βάπτισμα των υποθέσεων ως μεμονωμένα-ακραία περιστατικά μιας κατά τα άλλα 
ισότιμης κοινωνίας ανθρώπων. Η εξαίρεση όμως κάποιων περιστατικών, ως εκτός 
νόμου, εδώ ως ακραία, ανήκει στην επικράτεια του νόμου. Και ο «νόμος» εδώ είναι 
όλο εκείνο το πλαίσιο που αρνείται το σεξισμό και τις ακρότητές του -την ίδια στιγ¬ 
μή βέβαια που εμπεριέχει νομιμοποιημένα λειασμένες ή μη έμφυλες εκφορές. Τα 
επονομαζόμενα «ακραία περιστατικά» ουσιαστικά έρχονται να καταδείξουν ότι το 
παραπάνω πλαίσιο όντως βρίσκεται σε ισχύ και ότι εφαρμόζεται -μέσα από τα 
μεμονωμένα περιστατικά- και μέσω της αναστολής του. Τελικά, τα περιστατικά εξαί¬ 
ρεσης αποτελούν, όπως και σε άλλες περιπτώσεις, μεθοδολογικό εργαλείο νομιμο¬ 
ποίησης ενός καθεστώτος που θέλει να διατηρεί τα ανθρωπιστικά του προσχήματα. 
Ως τέτοια αντιμετωπίστηκαν και αυτά της Κούνεβα και Γκουλιώνη, για να αποδυνα¬ 
μωθούν από τη δυσοσμία της αλήθειας που έφεραν. 

Όπως φαίνεται, οι όποιες θεσμικές αλλαγές - απόρροια πάντως σκληρών γυναι¬ 
κείων αγώνων - θα πρέπει να γίνονται αντιληπτές και ως το αποτέλεσμα της ωρί- 
μανσης της αστικής δημοκρατίας και της πονηριάς των κυρίαρχων. Στη σύγχρονη, 
διαφανοποιημένη, παρά τα «μεμονωμένα περιστατικά», εκδοχή της η πατριαρχία 
επιδιώκει να καταλάβει κάθε διάκενο των κοινωνικών σχέσεων, διαπλάθοντας τα 
συμπεριφορικά πρότυπα που «αντιστοιχούν» σε κάθε φυλό -με όχημα κυρίως τη 
γλώσσα του θεάματος και τα συμφραζόμενά της. Ταυτόχρονα δε σταματά να επιτε- 
λεί το διαχρονικό ρόλο της εξοικείωσης με την ιεραρχική κοινωνική οργάνωση και 
τη συντήρηση του «αυτοδίκαιου» της συγκρότησής της. 

Ως εκ τούτου ο σεξιστικός λόγος, βασική συνιστώσα της γλώσσας του κοινωνικού 
ελέγχου, θα πρέπει να αποτελεί διαρκές πεδίο κριτικής και αντιπαράθεσης. Από τη 
στιγμή που η λόγω και έργω αποδόμηση της κυρίαρχης κουλτούρας και παρεμπό- 
διση της διεισδυτικότητάς της αποτελεί άμεσο ζητούμενο του αγώνα για κοινωνική 
απελευθέρωση και αποαποικιοποίηση της ζωής από τα κυριαρχικά συμφέροντα, 
δεν είναι δυνατόν η καταπολέμηση των έμφυλων διαχωρισμών να θεωρείται ζήτη¬ 
μα ελάσσονος σημασίας. Ταυτόχρονα όμως η υπέρβασή τους και των συμφυών δια¬ 
κρίσεων πρέπει να πραγματοποιηθεί στο εσωτερικό κάθε σχηματισμού που θέτει 
προτάγματα ανταγωνιστικά προς την κυρίαρχη ρητορεία και να καταστεί συλλογι¬ 
κή συνείδηση όλων όσων προωθούν την πολυδιάστατη σύγκρουση με τα εξουσια¬ 
στικά συμφέροντα. Έτσι ώστε να μην είναι ευφυολόγημα η πεποίθηση ότι μέσα 
στους σχηματισμούς και τη συνείδησή μας κυοφορείται ο απελευθερωτικός και απε¬ 
λευθερωμένος πολιτισμός του μέλλοντος... 




για την πρώτη μέρα του 3μερου 
του θερβίτη 26/6/09 

